Riaan & Lizelle se plaas troue - Mooi Troues
Lizelle is ‘n regte plaas meisie wat weet hoe ‘n geweer te hanteer en haar mik is altyd reg. Lees onder hoe Riaan die plaas meisie gevra het om met hom te trou en lees graag die advies wat Lizelle se ma vir haar voor haar troudag gegee het.
Ek het die 25ste November 2013 verloof geraak aan my beste vriend. Skyfskiet was hoog op die agenda vir die dag, aangesien ons albei van jag hou. Na ‘n paar skote moes my broer en suster ry en verander Riaan sonder my medewete die teiken. Ek lê weer aan en sien deur die teleskoop ‘n JA in die bull. Bo – aan staan geskryf ” Zellie sal jy met my trou?” Ek draai om en Riaan is op sy kniee. Ek antwoord JA met trane! Voor ek egter my ring kon kry moes ek eers die JA raakskiet…dit was geen probleem!
Wat het jou dag spesiaal gemaak?
Ek is ‘n gebore plaasmeisie en net die feit dat ek op die plaas kon trou, daar waar ek grootgeword het met die skoonheid van die natuur en plaas atmosfeer was baie spesiaal. Die moeite en beplanning tot in fynste detail kan ek net baie dankie sê vir my ouers wat die enorme taak aangepak het. Op my troudag was alle perfek, die weer het saamgespeel en alles was ure voor die troue self al gereed. met die man van my drome aan my sy was alles volmaak.
Wat sou ander bruidspare aanbeveel?
Sorg dat alles wat kan al die dag voor die tyd klaar is, sodat almal kan rustig wees en jul die dag saam kan geniet.
Woorde wat jou dag beskryf?
Spesiaal, gelukkig, uniek, plaastroue, ongelooflik, geloof, klassiek, hoop, elegant en liefde.
Fotograaf: Amanda Boonzaaier
Videograaf: Joanelle Meyer
Pattejoggie: Charl Brecher
Grimering: Corne Lourens
Dekor en blomme: Leza Brecher
VORIGE ARTIKELBlou & Rooi Fietsie Skryfbehoeftes